U-I-13/20
Natisni
Opravilna št.:
U-I-13/20
Datum odločitve:
21. 2. 2022
ECLI:
ECLI:SI:USRS:2022:U.I.13.20
Akt:
Zakon o pokojninskem in invalidskem zavarovanju (Uradni list RS, št. 96/12, 39/13, 44/14, 102/15, 23/17, 40/17, 65/17, 28/19, 75/19, 139/20 in 51/21) (ZPISZ-2), 3. odst. 403. čl.
Izrek:
Postopek za preizkus pobude za začetek postopka za oceno ustavnosti tretjega odstavka 403. člena Zakona o pokojninskem in invalidskem zavarovanju (Uradni list RS, št. 96/12, 39/13, 44/14, 102/15, 23/17, 40/17, 65/17, 28/19, 75/19, 139/20 in 51/21) se ustavi.
Evidenčni stavek:
Postopek za preizkus pobude za začetek postopka za oceno ustavnosti in zakonitosti predpisa se ustavi, če pobudnik v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.4.52.10 - Ustavno sodstvo - Postopek - Procesne predpostavke v postopku ustavne pritožbe - Umik.
1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.
Pravna podlaga:
Člen 25.4.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jožef Jelen, Hoče
Datum vloge:
22. 1. 2020
Vrsta odločitve:
sklep
Vrsta rešitve:
ustavitev
Dokument:
US33095
Dokument v PDF obliki:
U-I-13-20.pdf
112 KB
Prenesite datoteko
U-I-13/20-6
21. 2. 2022
SKLEP
Ustavno sodišče je v postopku za preizkus pobude Jožefa Jelena, Hoče, na seji 21. februarja 2022
sklenilo:
Postopek za preizkus pobude za začetek postopka za oceno ustavnosti tretjega odstavka 403. člena
Zakona o pokojninskem in invalidskem zavarovanju (Uradni list RS, št. 96/12, 39/13, 44/14, 102/15, 23/17, 40/17, 65/17, 28/19, 75/19, 139/20 in 51/21) se ustavi.
OBRAZLOŽITEV
1. Pobudnik je vložil pobudo za začetek postopka za oceno ustavnosti tretjega odstavka 403. člena Zakona o pokojninskem in invalidskem zavarovanju (v nadaljevanju ZPIZ-2), po katerem lahko zavarovanci do uveljavitve predpisov s področja varstva invalidov, ki bodo uredili postopke ugotavljanja vrste in stopnje telesnih okvar, na podlagi Samoupravnega sporazuma o seznamu telesnih okvar (Uradni list SFRJ, št. 38/83 in 66/89) pridobijo tudi pravico do invalidnine v skladu z določbami 143. do 145., 147. in 149. člena Zakona o pokojninskem in invalidskem zavarovanju (Uradni list RS, št. 109/06 – uradno prečiščeno besedilo – ZPIZ-1), vendar le za poškodbo pri delu ali poklicno bolezen, ne pa za telesne okvare, ki so posledica bolezni ali poškodbe izven dela. Pojasni, da je od 21. 8. 2017 zaradi posledic bolezni 90-odstotni invalid. Njegove zahteve za priznanje pravice do invalidnine naj bi bile zavrnjene, ker za priznanje navedene pravice v primeru, če je telesna okvara posledica bolezni ali poškodbe izven dela, ni pravne podlage. Opozarja, da predpisi s področja varstva invalidov, ki naj bi v skladu z navedeno določbo uredili postopke ugotavljanja vrste in stopnje telesnih okvar, še vedno niso bili sprejeti, čeprav je bil ZPIZ-2 uveljavljen že 1. 1. 2013. Meni, da je zato prišlo do kršitve pravice do povračila škode iz 26. člena Ustave in 13. člena Konvencije o varstvu človekovih pravic in temeljnih svoboščin (Uradni list RS. št. št. 33/94, MP, št. 7/94 – EKČP).
2. Z uveljavitvijo Zakona o spremembah Zakona o pokojninskem in invalidskem zavarovanju (Uradni list RS, št. 121/21 – ZPIZ-2J) je bila izpodbijana določba spremenjena tako, da omogoča pridobitev pravice do invalidnine tudi zavarovancem, katerih telesna okvara je posledica bolezni ali poškodbe izven dela. Ustavno sodišče je zato z dopisom z dne 20. 8. 2021 pobudnika pozvalo, naj pojasni, ali vztraja pri vloženi pobudi ter v primeru, da pri pobudi vztraja, tudi izkaže okoliščine, iz katerih bo razvidno, katere posledice protiustavnosti niso bile odpravljene. Opozorilo ga je tudi na posledice, če na poziv ne odgovori.
3. Pobudnik v postavljenem roku na poziv ni odgovoril, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi druge alineje četrtega odstavka 25. člena Zakona o Ustavnem sodišču (Uradni list RS, št. 64/07 –
uradno prečiščeno besedilo,
109/12, 23/20 in 92/21
– ZUstS)
v sestavi: predsednik dr. Matej Accetto ter sodnici in sodniki dr. Rok Čeferin,
Dr. Dr. Klemen Jaklič (Oxford ZK, Harvard ZDA)
, dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs.
Sklep je sprejelo soglasno.
dr. Matej Accetto
Predsednik